Diari Oficial de la Generalitat Valenciana


Sumari del DOGV 837, del 01-06-1988 (1988/811262)

RESOLUCIÓ de 7 d'abril de 1988, del Secretari General, de la Conselleria de Cultura, Educació i Ciència, per la qual es classificada la Fundació <<La Mata de Jonc>> com a cultural privada i es ordenada la inscripció en el Registre de Fundacions i Associacions Docents i Culturals Privades i Entitats Anàlogues.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   837

Data del DOGV
:   01-06-1988

Secció del DOGV
:   ALTRES DISPOSICIONS

Número del document
:   1988/811262


Data del document
:   07-04-1988

Organisme emissor
:   Conselleria de Cultura, Educació i Ciència

Tipus de document
:   Resolució

Resolució de 7 d'abril de 1988, del Secretari General de la Conselleria de Cultura, Educació i Ciència, per la qual és classificada la Fundació "La Mata de Jonc" com cultural privada i se n'ordena la inscripció en el Registre de Fundacions i Associacions Docents i Culturals Privades i Entitats Anàlogues.  
Vist l?expedient de classificació i inscripció de la Fundació «La Mata de Jonc» promogut pel Sr. Lluís Miquel Campos i Sanchis com a Secretari i en representació de l?entitat esmentada, i  
Vist que en virtut d'escriptura pública núm. 402 de data 8 de març de 1988, atorgada davant el notari de València Sr. Andrés Verdú Belmonte, els atorgants senyors Pere Riutort i Mestre, Ramon Haro i Esplugues, Lluís Miquel Campos i Sanchis, Vicent Niclós Ferragut, Josep Rafael Carreras de Nalda i Vicent Faus i Beltran, instituïren una Fundació Cultural Privada denominada «La Mata de Jonc» de la qual són fundadors, amb domicili social a València, carrer Valencians, núm. 4- lª.  
Vist que segons la carta fundacional i l'article 4 dels Estatuts, constitueix l?objectiu i la finalitat d'aquesta Fundació promoure l?ensenyament del valencià, i fomentar estudis, activitats, premis i publicacions per enfortir la presència del valencianisme en totes les àrees de la vida material i espiritual del poble valencià.  
Vist que el Patrimoni Fundacional de l'Entitat està constituït per la quantitat de 5.000.000 PTA.  
Vist que els representats de la Fundació han acreditat el dipòsit del capital en diners en establiment bancari a nom de la Fundació.  
Vist que s'ha acreditat degudament l'acceptació de càrrecs per part dels membres del Patronat de la Fundació, òrgan al qual estatutàriament en correspon la representació, l'administració i el govern, queda aquest inicialment constituït pels senyors:  
- Pere Riutort i Mestre com a President.  
- Ramón Haro i Esplugues com a Vice-president.  
- Lluís Miquel Campos i Sanchis com a Secretari.  
- Vicent Niclós i Ferragut com a Tresorer.  
- Josep Rafael Carreras de Nalda com a Vocal.  
- Vicent Faus i Beltran com a Vocal.  
Atés que és competent aquesta Conselleria per a resoldre aquest expedient en virtut de les atribucions que té assignades pel Decret 171/1983, de 29 de desembre, de la Presidència de la Generalitat, en relació amb els Reials Decrets 3066/1983, de 13 d'octubre, i 1762/1979 de 29 de juny, i d'acord amb el número 23 de l'article 31 de l'Estatut d?autonomia de la Comunitat Valenciana, i tenint en compte les finalitats que es proposa complir la Fundació de referència.  
Atés que en l'Ordre Processal aquest expedient ha estat promogut per part legitimada per a aixà, que han estat aportats els documents essencial exigits pel Reglament de Fundacions Culturals Privades i Entitats Anàlogues vigent (Decret 2.930/1972, de 21 de juliol), que s'hi ha unit el pressupost, el programa d'actuacions i l'estudi econòmic i s'ha acreditat el seu interés públic.  
Atés que la Fundació reuneix les condicions i els requisits exigits en el Reglament esmentat ja que es tracta d'un Patrimoni Autònom destinat primordialment a la promoció genèrica d'activitats culturals i la concessió de premis d'investigació o estudis sobre matèries de caràcter cultural en sentit ampli, i administrat sense cap finalitat lucrativa per les persones a qui en correspon el govern d'acord amb les prescripcions dels Estatuts.  
Atés que els Estatuts de la Fundació, dividits en 6 capítols i 60 articles, s'ajusten a la voluntat dels fundadors, sense que s'hi aprecie cap contravenció jurídica.  
Atés que dels Estatuts de la Fundació i de la programació que obra en l'expedient es desprèn que l'entitat és subsumible en els números 2 i 4 de l'article 2 del Decret 2939/1972, de 21 de juny, i en l'article 1 del Reial Decret 1762 de 21 de juny, i per tant n'és procedent la classificació com a Fundació Cultural Privada de finançament i promoció.  
Vists els preceptes esmentats i els altres d'aplicació legal i pertinent, i en l?exercici de les facultats delegades per l?Ordre del Conseller de Cultura, Educació i Ciència, de 7 d'octubre de 1987, en l'article 1.b), resolc:  
1. Classificar la Fundació «La Mata de Jonc» amb domicili social al C/ Valencians, 4- lª de València, com a Fundació Cultural Privada de finançament i promoció.  
2. Ordenar-ne la inscripció en el Registre de Fundacions i Associacions Docents i Culturals Privades i Entitats Anàlogues.  
3. Confiar el govern i l'administració de la Fundació al Patronat integrat per les persones a qui legalment correspon, ressenyades en el darrer Vist d'aquesta Resolució.  
4. Aprovar els Estatuts de la Fundació.  
València, 7 d'abril de 1988. - El Secretari General: José Antonio Ibars Montero.